**Shembull i prezentimit ndaj nxënësve gjatë orëve të mësimit**

**Kërkoni vëmendjen e nxënësve.**

**Filloni me:** Të gjithë mësuam për ngjarjet në diskotekën në Koçan që na shqetësuan... Humbja është e madhe për familjet dhe për mbarë vendin.

Diskutimet mund të jenë të shkurtra në fillim të orës së mësimit, por nëse është e nevojshme, mund t'i kushtoni më shumë kohë bisedës rreth kësaj teme.

**Mësimdhënësi mund të fillojë: “**Ne mund të flasim nëse keni nevojë për këtë ngjarje, si po e përjetoni atë, si po e përballoni… Unë ju inkurajoj të ndiheni të lirë dhe të sigurt për të folur, ndarë dhe pyetur. Ndoshta mund të mos u përgjigjemi të gjitha pyetjeve dhe të mos zgjidhim të gjitha dilemat, por mund të nxjerrim disa konkluzione dhe të arrijmë ndonjë marrëveshjeje.

Ju gjithashtu mund të ndani ndjenjat dhe mendimet tuaja me nxënësit. Ofroni atyre mundësinë për të treguar se si ndihen. Mund t'u shpjegoni pak se emocionet janë reagim i natyrshëm dhe normal i trupit ndaj shokut dhe stresit, siç është kjo ngjarje tragjike.

Shpesh është e dobishme të ndani ndjenjat tuaja dhe të dëgjoni se si reagojnë të tjerët. Kjo nuk e ndryshon realitetin e asaj që ndodhi, por mund të largojë ndjenjën e vetmisë që ndonjëherë shoqëron ngjarje stresuese ose traumatike. Mësimdhënësi mund të thotë: "Do të vlerësoja çdo gjë që jeni të gatshëm të ndani ".

● Si mund t'i përballojmë emocionet që nuk janë të këndshme dhe që na pushtojnë?

● Çʼfarë aktivitetesh ndërmerrni që ju ndihmojnë të përballoni ndjenjat e mërzitshme?

●Çʼfarë Ju ndihmon? Mësimdhënësi mund të ofrojë disa aktivitete që janë të dobishme për përballimin dhe vetërregullimin e emocioneve.

Nëse nxënësit fillojnë të debatojnë se cila është mënyra e duhur për t'iu përgjigjur një tragjedie, mund të jetë e rëndësishme të theksohet se ne të gjithë përballemi me stresin dhe traumën në mënyra të ndryshme. Nuk ka asnjë mënyrë universale për të reaguar.

Është normale që njerëzit të kërkojnë shpjegim se pse ndodhi tragjedia. Përmes mirëkuptimit, përpiqemi të sigurojmë që një ngjarje e ngjashme mund të shmanget ose parandalohet në të ardhmen. Mund të komentojmë: “Si qenie njerëzore është në natyrën tonë të kërkojmë një kuptim më të thellë të ngjarjeve traumatike. Nga natyra e tyre, tragjeditë janë veçanërisht të vështira për t'u shpjeguar.

**Mësimdhënësi mund t'u bëjë thirrje nxënësve:** "Le të shohim se çʼfarë mund të bëjmë në klasën tonë ose në shkollë për të ndihmuar ose parandaluar incidente të tilla në të ardhmen". Çʼfarë na sugjeroni të bëjmë?

Sugjerime të mundshme:

● Ndërgjegjësimi se të gjithë në klasë janë përgjegjës dhe krijon atmosferë dhe komunikim

● Të organizohet një aktivitet për ndihmë dhe solidaritet me nxënësit, të rinjtë dhe familjet e tyre nga Koçani

● Të inkurajohen të flasin për nevojat dhe shqetësimet e tyre me prindërit dhe miqtë e tyre

● Të inkiurajohen të kërkojnë ndihmë profesionale.

Gjatë bisedës ose diskutimit për ngjarjen, informacione dhe shqetësime, mund :

* Tʼi tregoni se është në rregull të flasin për atë që kanë dëgjuar, lexuar ose parë në medie
* Tʼi dëgjoni se si mendojnë për situatën dhe lajmet në medie
* Tregojuni se qëllimi i bisedës do të ishte të kuptojmë më mirë ngjarjen dhe të reflektojmë mbi vëzhgimet dhe përfundimet që përmirësojnë sjelljen dhe sigurinë në mjedisin tonë.
* Të bisedoni për ndjenjat me të cilat reagojnë ose ngjarjet që shkaktojnë ndaj tyre
* Tregojuni atyre se secili flet në emrin e tyre për vëzhgimet dhe mendimet e veta.
* Rekomandohet të shmangni përdorimin e humorit të errët
* Përdorni dëgjim aktiv: dëgjim me vëmendje, interes dhe ndjeshmëri për atë që thuhet, tundje koke me kokë, duke përdorur mbështetëse të vogla si "mhhmm...kuptoj..." dhe reflektim i rastit p.sh. “nëse të kam kuptuar drejt...”, “nga kjo që ke thënë, e shoh që...”.
* Nëse përdorim pyetje, mund të përdoren pyetjet e hapura (si, çfarë?) për ndarje të hapur, si dhe pyetje të mbyllura (nëse?) për të konfirmuar informacionin.
* Theksoni se çdo nxënës i cili ka nevojë për ndihmë shtesë dhe bisedë individuale tek i cili mund të drejtohet në shkollë (psikologu, shërbimi profesional, udhëheqësi i klasës, mësimdhënësit me të cilët nxënësi ka pasur kontakt më të ngushtë).